L’Ecoparc mòbil de l’Emtre estarà del 5 al 10 de juliol a Burjassot
2025-07-24

La primera setmana de juliol, Burjassot tornarà a rebre la visita d’un dels Ecoparcs mòbils de l’Entitat Metropolitana per al Tractament de Residus (Emtre). En aquesta ocasió, els veïns i les veïnes del municipi tindran una setmana completa per a poder depositar els seus residus a l’Ecoparc.

Situat en l’aparcament de les Palmeres, al costat del Centre de Salut d’Especialitats i el Mercat Municipal l’Almara, l’Ecoparc estarà a Burjassot del dilluns 5 al dissabte 10 de juliol, sent el seu horari de 10.00 a 14.00 i de 16.00 a 19.00 hores, de dilluns a divendres i de 10.00 a 13.00 hores el dissabte.

Càpsules de café, bombetes, piles, o xicotets electrodomèstics són alguns dels elements que es poden depositar en els Ecoparcs mòbils al costat de llibres i revistes, piles, termòmetres, oli de motor i de cuina, reactius de laboratori, aerosols, cartutxos d’impressores, telèfons mòbils i carregadors, pintures, dissolvents, bateries, DVD/CD o envasos contaminants, entre altres.

A l’agost, l’Ecoparc tornarà a Burjassot en dues dates, del dijous 12 al dissabte 14 i del dilluns 30 d’agost al dimecres 1 de setembre.